Ansamblul de desene lăsate moștenire muzeului de Robert Lehman în 1969, parte a unui tezaur de mii de exponate care sunt adăpostite într-o aripă separată a Metropolitanului, include propria serie de lucrări excepționale, executate cu strălucitoare virtuozitate: un Rembrandt relativ timpuriu: "Colibă la intrarea în pădure" (1644), un autoportret de Dürer, 9 desene în peniță și cerneală, pline de inventivitate, din seria pe care Giandomenico Tiepolo a dedicat-o vieții fictive a lui Punchinello, personaj al commediei dell'arte.